Vaikų priėmimo į ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo ***4 priedas***

**(Ikimokyklinio ir (ar) priešmokyklinio ugdymo vasaros laikotarpiu sutarties forma)**

**IKIMOKYKLINIO IR (AR) PRIEŠMOKYKLINIO UGDYMO VASAROS LAIKOTARPIU**

**SUTARTIS**

2023 m. ............................................ d. Nr. ...............

Panevėžys

Panevėžio lopšelis-darželis „Žilvinas“ kodas 190412321, adresas: Kauno g. 38, LT-,

Panevėžio lopšelis-darželis „Žilvinas tel.86855088802, el. paštasldzilvinas38@gmail.com (toliau – Švietimo teikėjas),

(*ikimokyklinio ugdymo mokyklos pavadinimas*)

atstovaujamas direktoriaus Justo Petrulio,(viena šalis) ir Pareiškėjas (toliau– Klientas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*vardas ir pavardė*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*adresas, telefonas, el. paštas*)

atstovaujantis vaiko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ interesams,

(kita šalis) sudaro šią sutartį (toliau – Sutartis):

**I SKYRIUS**

**SUTARTIES OBJEKTAS**

1. Švietimo teikėjas įsipareigoja Kliento sūnų arba dukrą (*reikalingą žodį pabraukti*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*vardas ir pavardė, gimimo data*)

ugdyti pagal Švietimo, mokslo ir sporto ministerijos rekomenduotas ankstyvojo ir (ar) ikimokyklinio ugdymo programas ir pagal galimybes sudaryti sąlygas tenkinti jo arba jos saviraiškos poreikius.

**II SKYRIUS**

**SUTARTIES ŠALIŲ ĮSIPAREIGOJIMAI**

**2. Švietimo teikėjas įsipareigoja**:

2.1. sudaryti vaikui tinkamas ir saugias ugdymo(si) sąlygas sudarytoje naujoje grupėje, palankias sąlygas vaiko sveikatai stiprinti, užtikrinti sveikatai palankią vaikų mitybą, saugoti nuo fizinę ir psichinę sveikatą žalojančio poveikio per visą buvimo ugdymo įstaigoje laiką, ugdyti vaiką atsižvelgdamas į jo sveikatą, individualius poreikius, gebėjimus ir interesus, remdamasis vaiko pažinimu;

2.2. teikti informaciją Klientui apie ugdymo(si) sąlygas, vaiko pasiekimus ir elgesį, supažindinti su jais Klientą;

2.3. nedelsdamas pranešti apie vaiko susirgimą arba susižalojimą Klientui; prireikus suteikti pirmąją medicinos pagalbą;

2.4. informuoti Klientą apie vaiko sveikatą, jo pažangą ir pasiekimus, ugdymo sąlygas, teikiamas švietimo paslaugas, kitus vaiko ugdymo klausimus, atliepiant Kliento poreikius ir sudarant prielaidas ugdymosi tęstinumui šeimoje;

2.5. pastebėjęs, kad vaiko atžvilgiu naudojamas smurtas, prievarta, seksualinio ar kitokio pobūdžio išnaudojimas, apie tai informuoti Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos Panevėžio apskrities vaiko teisų apsaugos skyrių;

2.6. Klientui sutikus vaiką filmuoti, fotografuoti, daryti vaizdo ir garso įrašus, juos viešinti įstaigoje ir jos interneto svetainėje, kituose informavimo šaltiniuose;

2.7. teikti Klientui išsamią informaciją apie teisę į jam priklausančią lengvatą vadovaujantis Švietimo teikėjo steigėjo sprendimu patvirtintu Atlyginimo už vaikų išlaikymą savivaldybės ikimokyklinio ugdymo mokyklose mokesčio tvarkos aprašu;

2.8. nesumokėjus įsiskolinimų už maitinimą ir įstaigos reikmių mokesčio iki nustatytų papildomų terminų, skolą išieškoti teisės aktų nustatyta tvarka;

2.9. išlaikyti konfidencialumą.

**3. Klientas įsipareigoja**:

3.1. bendradarbiauti su pedagogais ir mokyklos vadovybe, koreguojant ir kontroliuojant vaiko priežiūrą, ugdymą(si) ir elgesį;

3.2. vaikui neatvykus į įstaigą, iki tos pačios dienos **9 val**. apie neatvykimo priežastis pranešti tel. **84558802 (03);**

3.3. užtikrinti, kad vasaros laikotarpiu vaikas lankys ugdymo įstaigą ne mažiau kaip 50 proc. einamojo mėnesio dienų (išskyrus ligos atvejus);

3.4. laiku atvesti ir pasiimti vaiką iš ugdymo įstaigos, jei būtina, el. paštu, SMS žinute ar kita forma informuoti pedagogą, kas atves ir pasiims vaiką, kai pats Klientas negalės;

3.5. sutikti, kad vaikui būtų atliekamas higieninis patikrinimas dėl ugdymo įstaigose plintančių infekcinių ligų, galinčių sukelti sveikatos sutrikimų kitiems ugdymo įstaigą lankantiems vaikams;

3.6. į ugdymo įstaigą nevesti vaiko, turinčio užkrečiamųjų ligų požymių (karščiuoja, viduriuoja, vemia, aštriai kosėja, yra pūlingų išskyrų iš nosies), taip pat turinčio utėlių ar glindų, sergančio niežais;

3.7. esant vaiko sveikatos sutrikimui ir negalint susisiekti su Klientu, neprieštarauti, jei bus iškviesta greitoji medicinos pagalba;

 3.8. pateikti tikslią informaciją įstaigos vadovui arba vadovo įgaliotam ugdančiam pedagogui apie vaiko sveikatą, vystymosi ypatumus ir problemas;

3.9. dokumentus, kurių pagrindu taikomos lengvatos, pristatyti grupės mokytojui, o šios teisės netekus, nedelsiant raštu informuoti apie lengvatos nutraukimą;

3.10. sumokėti mokestį už vaiko išlaikymą ugdymo įstaigoje pagal Švietimo teikėjo steigėjo sprendimu patvirtinto Atlyginimo už vaikų išlaikymą savivaldybės ikimokyklinio ugdymo mokyklose mokesčio tvarkos aprašo nustatytus terminus;

3.11. jei Klientas negali pats atvesti / pasiimti vaiko, būtina pateikti raštišką prašymą, nurodant asmenis, kurie turi teisę atvesti ir pasiimti vaiką; už vaikus atsakingas darbuotojas vaiką išleidžia su prašyme nurodytu asmeniu tik įsitikinęs jo tapatybe;

3.12. išvykstant iš ugdymo įstaigos laiku atsiskaityti.

**III SKYRIUS SUTARTIES ĮSIGALIOJIMAS, GALIOJIMAS, KEITIMAS**

**IR NUTRAUKIMAS**

4. Sutartis įsigalioja nuo tos dienos, kai vaikas pradeda lankyti ikimokyklinio ugdymo mokyklą ir galioja vasaros laikotarpiu: nuo 20\_\_\_-\_\_\_-\_\_\_ iki 20\_\_\_-\_\_\_-\_\_\_ ir nuo 20\_\_\_-\_\_\_-\_\_\_ iki 20\_\_\_-\_\_\_-\_\_\_.

5. Klientas gali nutraukti Sutartį pateikęs prašymą ir visiškai atsiskaitęs už suteiktas paslaugas.

6. Sutartis gali būti pakeista arba nutraukta atskiru šalių susitarimu, kuris yra neatsiejama šios Sutarties dalis.

**IV SKYRIUS**

**ŠALIŲ ATSAKOMYBĖ**

7. Švietimo teikėjas gali nutraukti šią Sutartį remdamasis Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašu, patvirtintu Panevėžio miesto savivaldybės tarybos 2022 m. liepos 11 d. sprendimu Nr. 1-234 (su vėlesniais pakeitimais), ne anksčiau kaip praėjus 15 kalendorinių dienų nuo dienos, kai apie tokį sprendimą raštu informavo vaiko tėvus (globėjus, įtėvius), kai Klientas nevykdo Sutartyje nustatytų sąlygų.

8. Sutarties nutraukimas neatleidžia Kliento nuo pareigos atsiskaityti su Švietimo teikėju už vaiko išlaikymą ikimokyklinio ugdymo mokykloje iki nutraukiant Sutartį.

9. Klientas atlygina visas Švietimo teikėjo išlaidas, susijusias su įsiskolinimo, atsiradusio Klientui vėluojant mokėti už vaiko išlaikymą ikimokyklinėje įstaigoje, išieškojimu.

10. Klientas gali nutraukti šią Sutartį, kai Švietimo teikėjas nevykdo šioje Sutartyje nustatytų sąlygų (įspėjęs raštu prieš 15 kalendorinių dienų).

**V SKYRIUS**

**GINČŲ SPRENDIMAS**

11. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12. Bet kokie nesutarimai ar ginčai, kylantys tarp šalių dėl šios Sutarties, sprendžiami abipusiu susitarimu ugdymo įstaigos taryboje. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme.

13. Sutartis sudaryta 2 egzemplioriais (po vieną kiekvienai šaliai), turinčiais vienodą juridinę galią.

**SUTARTIES ŠALIŲ PARAŠAI**

Direktorius \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas*) (*vardas ir pavardė*)

Klientas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas*) (*vardas ir pavardė*)

*Priedo pakeitimai:*

*Nr.* [*1-425*](https://www.e-tar.lt/portal/legalAct.html?documentId=923109b0878911ed8df094f359a60216)*, 2022-12-29, paskelbta TAR 2022-12-29, i. k. 2022-27411*